Οι στίχοι του τραγουδιού αναφέρονται στην ψυχολογική κατάσταση ενός αμερικάνου στρατιώτη μετά την επιστροφή του από τον πόλεμο στο Ιράκ. Για την προώθηση του σινγκλ γυρίστηκε βίντεο κλιπ, με σκηνοθέτη τον Ιρανικής καταγωγής Τόνι Πετροσιάν. Τα γυρίσματα του βίντεο έγιναν στις 13 Αυγούστου 2006 στο Λος Άντζελες και το θέμα του ήταν η αφήγηση μέσα από τα μάτια του στρατιώτη για τη φρίκη την οποία βιώνει μέχρι και τις τελευταίες στιγμές του, μέσα από μία σειρά εικόνων, συγχρονισμένων με τους ρυθμούς του τραγουδιού.